CELEX: 32021D1851
Language: lt
Date: 1634256000000
Title: Tarybos sprendimas (ES) 2021/1851 2021 m. spalio 15 d. dėl pozicijos, kurios Europos Sąjungos vardu turi būti laikomasi Tarptautinėje cukraus taryboje, dėl 1992 m. Tarptautinio cukraus susitarimo pakeitimų bei jų įgyvendinimo tvarkaraščio

2021 10 22   
               
               
                  LT
               
               
                  Europos Sąjungos oficialusis leidinys
               
               
                  L 374/49
               
            
         TARYBOS SPRENDIMAS (ES) 2021/1851
         2021 m. spalio 15 d.
         dėl pozicijos, kurios Europos Sąjungos vardu turi būti laikomasi Tarptautinėje cukraus taryboje, dėl 1992 m. Tarptautinio cukraus susitarimo pakeitimų bei jų įgyvendinimo tvarkaraščio
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos sprendimu 92/580/EEB (1) Sąjunga tapo 1992 m. Tarptautinio cukraus susitarimo (2) (toliau – TCS) šalimi ir Tarptautinės cukraus organizacijos (toliau – TCO) nare;
                  
               
                     (2)
                  
                  
                     pagal TCS 8 straipsnį Tarptautinė cukraus taryba (TCT) vykdo visas funkcijas, reikalingas TCS nuostatoms įgyvendinti, arba užtikrina jų vykdymą. Pagal TCS 13 straipsnį visi TCS sprendimai priimami iš esmės bendru sutarimu. Nesant bendro sutarimo, sprendimai priimami paprasta balsų dauguma, išskyrus atvejus, kai TCS nustatyta, kad sprendimas turi būti priimtas specialiu balsavimu;
                  
               
                     (3)
                  
                  
                     pagal TCS 25 straipsnį TCO narių balsų suma – 2 000 balsų. Kiekvienas TCO narys turi nustatytą balsų skaičių. Jis kasmet koreguojamas remiantis tame straipsnyje nustatytais kriterijais;
                  
               
                     (4)
                  
                  
                     tačiau balsų paskirstymas TCO nariams, pagal kurį taip pat nustatomi finansiniai tų narių įnašai TCO, nebeatitinka pasaulinės cukraus rinkos realijų;
                  
               
                     (5)
                  
                  
                     pagal TCS taisykles dėl finansinių įnašų TCO nuo 1992 m. Sąjungai tenkanti finansinio įnašo dalis išliko tokia pati, nors pasaulinė cukraus rinka, visų pirma, santykinė Sąjungos padėtis joje, nuo to laiko iš esmės pasikeitė. Todėl pastaraisiais metais Sąjunga TCO prisiėmė neproporcingai didelę biudžeto išlaidų dalį ir atsakomybę;
                  
               
                     (6)
                  
                  
                     Tarybos sprendimu (ES) 2017/2242 (3) Komisija Tarybos buvo įgaliota pradėti derybas TCT su kitomis TCS šalimis siekiant atnaujinti TCS, visų pirma, kiek tai susiję su TCS narių balsų skaičiaus ir finansinių įnašų neatitiktimi jų santykinei padėčiai pasaulinėje cukraus rinkoje;
                  
               
                     (7)
                  
                  
                     remdamasiSprendimu (ES) 2017/2242 suteiktu įgaliojimu, Komisija dalyvavo derybose su TCO valstybėmis narėmis ir pateikė konkrečių pasiūlymų dėl TCS 25 straipsnio, kuriuo reglamentuojamas administracinio biudžeto priėmimas ir narių įnašai, pakeitimo. Per 55-ąją sesiją 2019 m. liepos 19 d. TCT nusprendė iki kito posėdžio 2019 m. lapkričio mėn. pradėti derybas dėl dalinės TCS peržiūros vadovaujantis Jungtinių Tautų prekybos ir plėtros konferencijos gairėmis;
                  
               
                     (8)
                  
                  
                     kelių TCO narių prašymu TCT nusprendė, kad, be TCS 25 straipsnio peržiūros, dar turi būti vykdomos oficialios derybos dėl kitų TCS sričių, visų pirma dėl TCS 1 straipsnyje nustatytų tikslų ir TCO darbo prioritetų pagal TCS 32, 33 ir 34 straipsnius, taip pat dėl vykdomojo direktoriaus skyrimo pagal TCS 23 straipsnį taisyklių;
                  
               
                     (9)
                  
                  
                     kadangi Sprendimu (ES) 2017/2242 suteiktas įgaliojimas baigė galioti 2019 m. gruodžio 31 d., ir atsižvelgiant į būtinybę derybas tęsti, Tarybos sprendimu (ES) 2019/2136 (4) Taryba suteikė naują įgaliojimą;
                  
               
                     (10)
                  
                  
                     dėl galutinio TCS pakeitimų, teksto TCT susitarė 2020 m. lapkričio mėn. įvykusioje 57-ojoje sesijoje ir 2021 m. birželio mėn. įvykusioje 58-ojoje sesijoje;
                  
               
                     (11)
                  
                  
                     visi per šias derybas sutarti pakeitimai turi būti priimti remiantis TCS 44 straipsnyje nustatyta tvarka. Pagal tą straipsnį TCT specialiu balsavimu gali rekomenduoti TCO nariams iš dalies pakeisti TCS. Sąjunga – kaip TCT narė – pagal TCS 7 straipsnį gali dalyvauti šiame specialiame balsavime, kuriuo siekiama pradėti TCS institucinės struktūros pakeitimo procedūrą;
                  
               
                     (12)
                  
                  
                     pagal TCS dalinės peržiūros įgyvendinimo tvarkaraštį 2021 m. lapkričio mėn. įvyksiančioje 59-ojoje TCT sesijoje bus surengtas specialus balsavimas pagal TCS 44 straipsnį, siekiant rekomenduoti nariams iš dalies pakeisti TCS;
                  
               
                     (13)
                  
                  
                     tikslinga nustatyti poziciją, kurios Sąjungos vardu turi būti laikomasi 59-ojoje TCT sesijoje, nes TCS pakeitimas siekiant atsižvelgti į derybų dėl TCS pakeitimų rezultatus atitinka Sąjungos interesus;
                  
               
                     (14)
                  
                  
                     be to, reikėtų nustatyti poziciją, kurios Sąjungos vardu turi būti laikomasi 59-ojoje TCT sesijoje dėl TCS pakeitimų įgyvendinimo tvarkaraščio. Ta pozicija turėtų atspindėti, kad Sąjungos interesus atitinka TCS pakeitimų įsigaliojimas ne vėliau kaip 2024 m. sausio 1 d.,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Tarptautinės cukraus tarybos (toliau – TCT) 59 ojoje sesijoje, dėl 1992 m. Tarptautinio cukraus susitarimo (toliau – TCS) pakeitimų bei jų įgyvendinimo tvarkaraščio, yra balsuoti už tai, kad:
            
                        a)
                     
                     
                        TCO nariams būtų rekomenduota iš dalies pakeisti TCS, kad būtų atsižvelgta į pokyčius, pasiektus derybose dėl dalinės TCS 1, 23, 25, 32, 33 ir 34 straipsnių peržiūros;
                     
                  
                        b)
                     
                     
                        būtų patvirtintas tvarkaraštis, dėl kurio susitarta 2021 m. birželio mėn. įvykusioje TCT 58-ojoje sesijoje, ir kuriame nustatyti įvairių TCS 44 straipsnyje nustatytų procedūros etapų terminai,;
                     
                  
                        c)
                     
                     
                        a punkte nurodyti pakeitimai būtų įgyvendinti laikantis b punkte nurodyto tvarkaraščio, kuriuo užtikrinama, kad tie pakeitimai įsigaliotų ne vėliau kaip 2024 m. sausio 1 d.
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2021 m. spalio 15 d.
            
               
                  Tarybos vardu
               
               
                  Pirmininkas
               
               J. CIGLER KRALJ
            
         
         
            (1)  1992 m. lapkričio 13 d. Tarybos sprendimas 92/580/EEB dėl 1992 m. Tarptautinio cukraus susitarimo pasirašymo ir sudarymo (OL L 379, 1992 12 23, p. 15).
         
            (2)  1992 m. Tarptautinis cukraus susitarimas (OL L 379, 1992 12 23, p. 16).
         
            (3)  2017 m. lapkričio 30 d. Tarybos sprendimas (ES) 2017/2242, kuriuo suteikiami įgaliojimai pradėti derybas dėl 1992 m. Tarptautinio cukraus susitarimo pakeitimų (OL L 322, 2017 12 7, p. 29).
         
            (4)  2019 m. gruodžio 5 d. Tarybos sprendimas (ES) 2019/2136, kuriuo suteikiami įgaliojimai pradėti derybas dėl 1992 m. Tarptautinio cukraus susitarimo pakeitimų (OL L 324, 2019 12 13, p. 3).